CELEX: 32012D0668
Language: fi
Date: 2012-10-25 00:00:00
Title: 2012/668/EU: Komission täytäntöönpanopäätös, annettu 25 päivänä lokakuuta 2012 , unionin rahoitustuen vahvistamisesta suu- ja sorkkataudin torjuntaa koskevista hätätoimenpiteistä Bulgariassa vuonna 2011 aiheutuneiden kustannusten kattamiseksi (tiedoksiannettu numerolla C(2012) 7454)

27.10.2012   
            
            
               FI
            
            
               Euroopan unionin virallinen lehti
            
            
               L 299/49
            
         KOMISSION TÄYTÄNTÖÖNPANOPÄÄTÖS,
   annettu 25 päivänä lokakuuta 2012,
   unionin rahoitustuen vahvistamisesta suu- ja sorkkataudin torjuntaa koskevista hätätoimenpiteistä Bulgariassa vuonna 2011 aiheutuneiden kustannusten kattamiseksi
   (tiedoksiannettu numerolla C(2012) 7454)
   (Ainoastaan bulgariankielinen teksti on todistusvoimainen)
   (2012/668/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 14 artiklan,
   sekä katsoo seuraavaa:
   
               (1)
            
            
               Varainhoitoasetuksen 75 artiklassa ja soveltamissääntöjen 90 artiklan 1 kohdassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
            
         
               (2)
            
            
               Päätöksessä 2009/470/EY säädetään menettelyistä, joita käytetään myönnettäessä unionin rahoitusta yksittäisiin eläinlääkinnällisiin toimiin, myös hätätoimenpiteisiin. Edistääkseen suu- ja sorkkataudin mahdollisimman nopeaa hävittämistä unionin olisi osallistuttava jäsenvaltioille aiheutuneiden tukikelpoisten kustannusten rahoitukseen. Kyseisen päätöksen 14 artiklan 4 kohdassa säädetään säännöistä, jotka koskevat jäsenvaltioille aiheutuviin kustannuksiin sovellettavaa prosenttiosuutta.
            
         
               (3)
            
            
               Neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annetun komission asetuksen (EY) N:o 349/2005 (2) 3 artiklassa säädetään säännöistä, jotka koskevat unionin rahoituksen osalta tukikelpoisia kustannuksia.
            
         
               (4)
            
            
               Unionin osallistumisesta Bulgariassa vuonna 2011 toteutettujen suu- ja sorkkataudin torjuntaa koskevien hätätoimenpiteiden rahoitukseen 9 päivänä marraskuuta 2011 annetulla komission täytäntöönpanopäätöksellä 2011/730/EU (3) myönnettiin unionin rahoitustukea Bulgariassa vuonna 2011 toteutetuille suu- ja sorkkataudin torjuntaa koskeville hätätoimenpiteille. Bulgaria esitti asetuksen (EY) N:o 349/2005 7 artiklan 1 ja 2 kohdan mukaisen virallisen korvaushakemuksen 9 päivänä joulukuuta 2011 ja 24 päivänä tammikuuta 2012.
            
         
               (5)
            
            
               Unionin rahoitusosuuden maksaminen edellyttää, että suunnitellut toimet on tosiasiallisesti toteutettu ja että viranomaiset ovat toimittaneet kaikki tarvittavat tiedot asetettujen määräaikojen kuluessa.
            
         
               (6)
            
            
               Bulgaria on päätöksen 2009/470/EY 14 artiklan 3 kohdan mukaisesti ilmoittanut viipymättä komissiolle ja muille jäsenvaltioille unionin lainsäädännön mukaisesti toteutetuista tiedotus- ja hävittämistoimenpiteistä sekä niiden tuloksista. Korvaushakemuksen liitteenä oli asetuksen (EY) N:o 349/2005 7 artiklan vaatimusten mukaisesti rahoituskertomus, tositteet, epidemiologinen kertomus kaikilta tiloilta, joiden eläimet on lopetettu tai hävitetty, sekä tilintarkastusten tulokset.
            
         
               (7)
            
            
               Komission huomautukset, tukikelpoisten kustannusten laskentamenetelmät ja loppupäätelmät ilmoitettiin Bulgarialle 19 päivänä kesäkuuta 2012. Bulgaria ilmaisi 20 päivänä kesäkuuta 2012 päivätyssä sähköpostissa olevansa asiasta samaa mieltä.
            
         
               (8)
            
            
               Nyt voidaan näin ollen vahvistaa Bulgarialle vuonna 2011 suu- ja sorkkataudin hävittämisestä aiheutuneita tukikelpoisia kustannuksia varten myönnettävän unionin rahoitustuen kokonaismäärä.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Unionin rahoitusosuuden kokonaismääräksi Bulgarialle vuonna 2011 aiheutuneista suu- ja sorkkataudin hävittämiseen liittyvistä kustannuksista vahvistetaan 463 583,37 euroa.
   2 artikla
   Tämä varainhoitoasetuksen 75 artiklassa tarkoitettu rahoituspäätös on osoitettu Bulgarian tasavallalle.
   
      Tehty Brysselissä 25 päivänä lokakuuta 2012.
      
         
            Komission puolesta
         
         Maroš ŠEFČOVIČ
         
            Varapuheenjohtaja
         
      
   
   
      (1)  EUVL L 155, 18.6.2009, s. 30.
   
      (2)  EUVL L 55, 1.3.2005, s. 12.
   
      (3)  EUVL L 293, 11.11.2011, s. 36.